प्रदेश भर से आए मैनेजमेंट के स्टूडेंट
मैनेजमेंट फेस्ट जेएसएस कार्निवाल-2015 में आए 35 कॉलेजों के िवद्यार्थी
समारोह
प्रदेश का सबसे बड़ा मैनेजमेंट फेस्ट जेएसएस कार्निवाल-2015 किया गया, जिसमें मध्यप्रदेश के 35 से अधिक काॅलेजों के 3000 से अधिक स्टूडेंट शामिल हुए।
कार्निवाल की थीम रिफाइन एवं रिडिफाइन थी, जिसमें कल्चरल, इंटलेक्चुअल, टेलेंट एवं इनोवेटिव विधाओं की 18 प्रतियोगिताएं आयोजित की गईं, जिनके विजेताओं को एक लाख से अधिक के पुरस्कार वितरित किए गए। पहल दिन रंगोली, मेंहदी, टैटू मेकिंग, फ्लेम लेस कुकिंग एवं डांस प्रतियोगिताएं हुई। दूसरे दिन मैनेजमेंट क्विज, ट्रेजर हंट, टेलेंट हंट, वर्चुअल ट्रेडिंग व अन्य प्रतियोगिताएं हुईं। मिनिट टू विन एवं न्यूज पेपर ड्रेस जैसी रोचक तथा कोलॅाज, एड मैड शो, तोलमोल के बोल जैसी रचनात्मक प्रतियोगिताएं भी हुईं। कार्निवाल का आयोजन जीव सेवा संस्थान फैकल्टी आॅफ मैनेजमेंट की छात्राओं ने किया।
समापन कार्यक्रम के मुख्य अतिथि ओरो पाॅवर सिस्टम प्राइवेट लिमिटेड के एक्जीक्यूटिव डायरेक्टर डाॅ. पुष्पेंद्र सिंह और ब्रांच हेड जितेन्द्र सिकरवार थे। जेएसएस ग्रुप डायरेक्टर डाॅ. शशि राय ने कहा कि इस तरह के आयोजन से प्रतिस्पर्धा को भाव और श्रेष्ठ करने की चाहत पैदा होती है। पढ़ाई के साथ समग्र व्यक्तित्व विकास का उद्देश्य भी आयोजन में छिपा रहता है। इस अवसर पर संस्था के डायरेक्टर डाॅ. राकेश आनंद, मैनेजिंग डायरेक्टर हीरो ज्ञानचंदानी प्रमुख रूप मौजूद थे।
कार्निवाल में सबसे अधिक पुरस्कार जीत कर जेएसएस महाविद्यालय ओवर आॅल चैम्पियन रहा। इसके अलावा वीएनएस, संत हिरदाराम गर्ल्स काॅलेज, एमके पोण्डा काॅलेज, साधु वासवानी काॅलेज, आईआईएचटी काॅलेजों ने भी अपनी मौजूदगी दर्ज कराई। भोपाल के जबलपुर, इंदौर, कटनी, विदिशा, सीहोर, सागर, होशंगाबाद एवं इटारसी से 30 से अधिक काॅलेजों ने भी भागीदारी की।
hin_Deva hne_Deva hin_Deva hin_Deva hin_Deva hin_Deva bho_Deva